CELEX: 32016D1138
Language: bg
Date: 2016-07-11 00:00:00
Title: Решение за изпълнение (ЕС) 2016/1138 на Комисията от 11 юли 2016 година за изменение на форматите за обмен на информация в областта на рибарството, основаващи се на стандарта на UN/CEFACT (нотифицирано под номер C(2016) 4226)

13.7.2016   
            
            
               BG
            
            
               Официален вестник на Европейския съюз
            
            
               L 188/26
            
         РЕШЕНИЕ ЗА ИЗПЪЛНЕНИЕ (ЕС) 2016/1138 НА КОМИСИЯТА
   от 11 юли 2016 година
   за изменение на форматите за обмен на информация в областта на рибарството, основаващи се на стандарта на UN/CEFACT
   
      
         (нотифицирано под номер C(2016) 4226)
      
   
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕО) № 1224/2009 на Съвета от 20 ноември 2009 г. за създаване на система за контрол на Общността за гарантиране на спазването на правилата на общата политика в областта на рибарството, за изменение на регламенти (ЕО) № 847/96, (ЕО) № 2371/2002, (ЕО) № 811/2004, (ЕО) № 768/2005, (ЕО) № 2115/2005, (ЕО) № 2166/2005, (ЕО) № 388/2006, (ЕО) № 509/2007, (ЕО) № 676/2007, (ЕО) № 1098/2007, (ЕО) № 1300/2008, (ЕО) № 1342/2008 и за отмяна на регламенти (ЕИО) № 2847/93, (ЕО) № 1627/94 и (ЕО) № 1966/2006 (1), и по-специално членове 111 и 116 от него,
   като взе предвид Регламент за изпълнение (ЕС) № 404/2011 на Комисията от 8 април 2011 г. за определяне на подробни правила за прилагането на Регламент (ЕО) № 1224/2009 на Съвета за създаване на система за контрол на Общността за гарантиране на спазването на правилата на общата политика в областта на рибарството (2), и по-специално член 146й от него,
   като има предвид, че:
   
               (1)
            
            
               В рамките на проведения от 25 до 29 април 2016 г. 27-и форум на Центъра на ООН за улесняване на търговията и електронния бизнес (UN/CEFACT) бе приет стандарт за обмен на информация в областта на рибарството (FLUX). Този стандарт е валиден за целия свят и с оглед на неговото спазване е необходимо изменение на действащата електронна система за съобщаване на данни (ERS) на Европейския съюз.
            
         
               (2)
            
            
               В член 146в от Регламент за изпълнение (ЕС) № 404/2011 се предвижда, че всички съобщения, свързани с обмена на информация в областта на рибарството, следва да се основават на посочения стандарт на UN/CEFACT.
            
         
               (3)
            
            
               Достъп до изменените формати XML и документите относно изпълнението, които следва да се използват за всеки обмен на данни по електронен път, е предоставен на уебсайта за риболовни дейности на Европейската комисия (3).
            
         
               (4)
            
            
               По време на заседанията на експертната група за контрол на рибарството — ERS (електронна система за записване и отчитане) и работната група за управление на данните държавите членки предоставиха становища относно времето, необходимо за въвеждането на изменения формат. Тези становища бяха взети предвид. Мерките, предвидени в настоящото решение, са определени съгласувано с държавите членки,
            
         ПРИЕ НАСТОЯЩОТО РЕШЕНИЕ:
   Член 1
   Обмен на данни от системата за наблюдение на корабите
   1.   От 1 ноември 2016 г. форматът, който се използва за съобщаване на данните от системата за наблюдение на корабите съгласно член 146е от Регламент за изпълнение (ЕС) № 404/2011 и съответните документи относно изпълнението, се изменя, както е посочено във FLUX-P1000/P1000 — 07: спецификации на домейна за местоположение на корабите, публикувани на страницата на регистъра на основните данни на уебсайта за риболовни дейности на Европейската комисия.
   2.   От 1 юли 2017 г. системите на държавата членка на знамето трябва да са в състояние да отговарят на искания за данни от системата за наблюдение на корабите съгласно член 146е, параграф 3 от Регламент за изпълнение (ЕС) № 404/2011, като използват формата, изменен съгласно параграф 1 от настоящия член.
   Член 2
   Обмен на данни за риболовната дейност
   1.   От 1 ноември 2017 г. форматът, който се използва за обмен на данни за риболовната дейност съгласно член 146ж от Регламент за изпълнение (ЕС) № 404/2011 и съответните документи относно изпълнението, се изменя, както е посочено във FLUX-P1000/P1000 — 03: спецификации на домейна за риболовна дейност, публикувани на страницата на регистъра на основните данни на уебсайта за риболовни дейности на Европейската комисия.
   2.   По отношение на риболовните рейсове, започващи от 1 ноември 2017 г. нататък, системите на държавата членка на знамето трябва да са в състояние да изпращат съобщения за риболовната дейност и да отговарят на искания за данни за риболовната дейност съгласно член 146ж, параграф 2 от Регламент за изпълнение (ЕС) № 404/2011 във формат UN/CEFACT P1000 — 3.
   Член 3
   Обмен на данни във връзка с продажбите
   1.   От 1 ноември 2017 г. форматът, който се използва за обмен на данни във връзка с продажбите съгласно член 146з от Регламент за изпълнение (ЕС) № 404/2011 и съответните документи относно изпълнението, се изменя, както е посочено във FLUX-P1000/P1000 — 05: спецификации на домейна за продажби, публикувани на страницата на регистъра на основните данни на уебсайта за риболовни дейности на Европейската комисия.
   2.   По отношение на операциите, извършвани от 1 ноември 2017 г. нататък, системите на държавата членка трябва да са в състояние да изпращат и отговарят на искания за данни от документи за продажба и декларации за приемане съгласно член 146з, параграф 3 от Регламент за изпълнение (ЕС) № 404/2011 във формат UN/CEFACT P1000 — 5.
   Член 4
   Предаване на обобщени данни за улова
   От 15 февруари 2017 г. форматът, който се използва за предаване на обобщените данни за улова съгласно член 146и от Регламент за изпълнение (ЕС) № 404/2011 и съответните документи относно изпълнението, се изменя, както е посочено във FLUX-P1000/P1000 — 12: спецификации на домейна за обобщени данни за улова, публикувани на страницата на регистъра на основните данни на уебсайта за риболовни дейности на Европейската комисия.
   Член 5
   Адресати
   Адресати на настоящото решение са държавите членки.
   
      Съставено в Брюксел на 11 юли 2016 година.
      
         
            За Комисията
         
         
            Председател
         
         Karmenu VELLA
      
   
   
      (1)  ОВ L 343, 22.12.2009 г., стр. 1.
   
      (2)  ОВ L 112, 30.4.2011 г., стр. 1.
   
      (3)  http://ec.europa.eu/fisheries/cfp/control/codes/index_en.htm